Avstraliyaning sharqiy qismida "Debbi" tropik bo‘roni tufayli yuzaga kelgan toshqinlar oqibatida 5 kishi halok bo‘ldi. Bu haqda Reuters axborot agentligi xabar bermoqda. 1 aprelda Yangi Janubiy Uels va Kvinslend shtatlari hukumatlari 3 kishi, 2 aprelda esa yana 2 kishi halok bo‘lganini ma’lum qilishgan. Ma’lum qilinishicha, yana 3 kishi bedarak yo‘qolgan deb hisoblanmoqda. Toshqin sababli yakkalanib qolgan joylar aholisiga tibbiy yordamni yetkazishga Avstraliya mudofaa kuchlari jalb qilingan.